
Els 10 prompts
	#
	Prompt
	Bloc

	1
	Quina plantilla em convé
	Triar

	2
	Plantilla, des de zero o a partir d'un altre
	Triar

	3
	Comparar dues plantilles
	Triar

	4
	Dissenyar el teu equip model
	Triar

	5
	Saber què he d'esborrar
	Adaptar

	6
	Entendre què fa cada peça
	Adaptar

	7
	Completar el que la plantilla no crea
	Adaptar

	8
	Triar el nom de l'equip
	Nom i permisos

	9
	Decidir privadesa i rols
	Nom i permisos

	10
	Diagnòstic dels teus equips
	Revisió



Com fer servir aquest document
Deu prompts per decidir bé abans de crear un equip de Teams i per treure profit de les plantilles. Tots es llancen a Copilot Chat.

	Per què aquest bloc mereix prompts propis: Crear un equip són quatre clics, però en aquells quatre clics prens decisions que després costen molt de desfer: el nom genera l'adreça del lloc de SharePoint, el tipus de plantilla no es pot canviar i el tipus de canal tampoc. Cinc minuts de reflexió aquí estalvien mesos de desordre.



	Una cosa que has de saber d'entrada: Copilot no crea equips ni canals, i no aplica plantilles. El que fa molt bé és AJUDAR-TE A DECIDIR quina estructura et convé i donar-te els passos per muntar-la. En aquest bloc, això és exactament el que necessites.




	TRIAR ABANS DE CREAR
La decisió que costa desfer



	1
	Quina plantilla em convé
A Copilot Chat



	Vaig a crear un equip de Teams per a [PROJECTE O DEPARTAMENT].

Context:
- Hi participarem [NOMBRE] persones
- El que farem és: [DESCRIU-HO EN DUES FRASES]
- Durarà [TEMPS] o serà permanent

Teams ofereix aquestes plantilles generals: Administrar un projecte,
Administrar un esdeveniment, Incorporació d'empleats, Organitzar el
servei d'assistència, Adoptar Office 365 i Comunicacions de crisi.

Digue'm quina em convé més i per què. Si cap encaixa,
digue-m'ho i recomana'm crear-lo des de zero.



	Exemple emplenat:
Vaig a crear un equip de Teams per a la formació de Microsoft 365 a
Barcelona Activa.

Hi participarem 6 persones: dos formadors, dues de coordinació
interna i dues del client. Prepararem materials, coordinarem
calendaris i compartirem documentació. Durarà uns tres mesos.

Digue'm quina plantilla em convé més i per què.



Quan: Abans de crear l'equip. És el primer prompt del bloc i el més important.
Què esperar: Una recomanació justificada. L'última instrucció evita que t'encaixi una plantilla a la força.

	2
	Plantilla, des de zero o a partir d'un altre equip
A Copilot Chat



	Tinc tres maneres de crear un equip de Teams: des de zero, des
d'una plantilla, o a partir d'un equip que ja tinc.

El meu cas: [DESCRIU-LO]
Equips que ja tinc amb estructura semblant: [SI EN TENS, DIGUES-HO]

Digue'm quin dels tres camins em convé i per què.

Explica'm també què es copia i què NO es copia en cada cas,
perquè pugui decidir amb coneixement.



	Exemple emplenat:
El meu cas: comenÇo una edició nova del mateix curs de formació que
vaig fer al juny.

Equips que ja tinc amb estructura semblant: sí, l'equip de l'edició
anterior, amb canals de General, Materials i Dubtes.

Digue'm quin dels tres camins em convé i per què.



Quan: Quan ja tens equips funcionant i dubtes si val la pena replicar-ne un.
Què esperar: Una comparació dels tres camins. El punt de què NO es copia és el que sorprèn: els missatges i els fitxers no viatgen.

	3
	Comparar dues plantilles
A Copilot Chat



	Compara les plantilles de Teams [PLANTILLA A] i [PLANTILLA B].

Vull saber:
- Quins canals porta cadascuna
- Quines aplicacions i llistes hi afegeix
- En quin tipus de feina encaixa millor cadascuna
- Quina és la diferència essencial entre les dues

Si per al meu cas les dues servirien igual, digue-m'ho.



	Exemple emplenat:
Compara les plantilles de Teams «Administrar un projecte» i
«Administrar un esdeveniment».

Vull saber quins canals porta cadascuna, quines aplicacions i
llistes hi afegeix, en quin tipus de feina encaixa millor cadascuna
i quina és la diferència essencial.



Quan: Quan dubtes entre dues i no saps què les diferencia de veritat.
Què esperar: Una comparació punt per punt. Les diferències solen estar en les llistes preconfigurades, no en els canals.

	4
	Dissenyar el teu equip model
A Copilot Chat



	Faig [TIPUS DE FEINA] de manera repetida: cada vegada munto
un equip de Teams semblant.

Ajuda'm a dissenyar un EQUIP MODEL que després pugui replicar
amb l'opció «a partir d'un altre equip».

Proposa'm:
- Un màxim de QUATRE canals, amb nom i funció
- Quines pestanyes a cada canal
- Quins canals haurien de ser privats, si n'hi ha
- Com l'hauria d'anomenar perquè quedi clar que és el model

Dona'm també els passos per replicar-lo després.



	Per què val la pena:
Si dones formacions, munta un equip model amb els canals que sempre
fas servir i les pestanyes de OneNote i Planner ja posades.

Cada edició nova la crees a partir d'aquell: vint segons en comptes
de mitja hora. I totes surten iguals, que és el que fa que puguis
delegar-les.



Quan: Si fas projectes repetitius: formacions, auditories, implantacions.
Què esperar: Un disseny reutilitzable. És el prompt que més temps estalvia a llarg termini.


	DESPRÉS DE CREAR-LO
Adaptar el que t'ha aparegut



	5
	Saber què he d'esborrar
A Copilot Chat



	He creat un equip de Teams amb la plantilla [NOM DE LA PLANTILLA]
i m'han aparegut coses que no sé si necessito.

T'enganxo la llista de canals, pestanyes i llistes que han
aparegut.

El que farem de veritat és: [DESCRIU-HO]

Digue'm:
- Què val la pena conservar
- Què puc esborrar sense perdre res
- Què hauria de mirar abans d'esborrar-ho, per si m'és útil

LLISTA:
[ENGANXA AQUÍ EL QUE HA APAREGUT]



	Exemple del que enganxaries:
LLISTA:
Canals: General, Anuncis, Recursos, Planificació
Pestanyes al General: Publicacions, Compartida, Pàgina, Notes,
Power Automate, Nostre lloc, Seguiment de projectes, Seguiment de
problemes

El que farem de veritat és: preparar materials de formació i
coordinar-nos amb el client. No gestionem incidències.



Quan: Just després de crear l'equip des d'una plantilla, quan et trobes vuit coses que no has demanat.
Què esperar: Un criteri per netejar. El tercer punt és el important: algunes llistes de mostra són millors del que semblen.

	6
	Entendre què fa cada peça
A Copilot Chat



	Al meu equip de Teams ha aparegut una pestanya anomenada
[NOM DE LA PESTANYA] que jo no he posat.

Explica'm:
- Què és i d'on ve
- Per a què està pensada
- Si val la pena que la faci servir en el meu cas
- Com l'esborraria si no la necessito

El meu cas és: [DESCRIU-LO BREUMENT]



	Exemple emplenat:
Al meu equip de Teams ha aparegut una pestanya anomenada
«Programador de contingut» que jo no he posat.

Explica'm què és, d'on ve, per a què està pensada, si val la pena
que la faci servir i com l'esborraria.

El meu cas és: organitzem una jornada de formació de mig dia.



Quan: Quan veus una pestanya o una llista que no has creat i no saps què fa.
Què esperar: Una explicació aplicada. Moltes vénen de la plantilla de SharePoint associada, no de Teams.

	7
	Completar el que la plantilla no crea
A Copilot Chat



	He creat un equip amb una plantilla de Teams. Sé que les
plantilles NO creen canals privats ni compartits.

El meu equip és: [DESCRIU-LO, amb qui hi participa]

Digue'm:
- Si em caldria algun canal privat i per a què
- Si em caldria algun canal compartit amb gent d'una altra
  organització
- Quines pestanyes hauria d'afegir que la plantilla no porta

Dona'm els passos per crear-los.



	Exemple emplenat:
El meu equip és: la formació de Microsoft 365, amb dos formadors,
dues persones de coordinació interna i dues del client.

Digue'm si em caldria algun canal privat i per a què, si em caldria
algun canal compartit amb gent d'una altra organització, i quines
pestanyes hauria d'afegir que la plantilla no porta.



Quan: Després de crear l'equip, per completar el que la plantilla deixa fora.
Què esperar: Una llista del que falta i els passos. Els canals privats són la carència més habitual de les plantilles.


	EL NOM I ELS PERMISOS
Les altres dues decisions que costen desfer



	8
	Triar el nom de l'equip
A Copilot Chat



	Vaig a crear un equip de Teams per a [DESCRIU-LO].

Proposa'm tres noms possibles, tenint en compte que:
- El nom genera l'adreça del lloc de SharePoint
- Millor sense accents ni caràcters especials
- Ha de seguir tenint sentit d'aquí a dos anys
- Ha de ser curt: el panell lateral és estret

Per a cadascun, digue'm quina adreça generaria.

I adverteix-me si algun nom podria ser problemàtic.



	Exemple emplenat:
Vaig a crear un equip de Teams per a la formació de Microsoft 365
que fem a Barcelona Activa aquest setembre.

Proposa'm tres noms possibles i, per a cadascun, digue'm quina
adreça de SharePoint generaria.

Recorda: «Nou projecte» deixarà de ser nou d'aquí a un any.



Quan: Abans de crear-lo. El nom visible es pot canviar; l'adreça del lloc, pràcticament no.
Què esperar: Tres propostes amb la URL que generarien. Veure l'adreça abans de crear-la evita sorpreses.

	9
	Decidir privadesa i rols
A Copilot Chat



	Vaig a crear un equip de Teams amb aquestes persones:
[DESCRIU QUI HI PARTICIPA, incloent-hi si hi ha externs]

Ajuda'm a decidir:
- Si hauria de ser privat, públic o de tota l'organització
- Qui hauria de ser propietari i qui membre
- Si algú hauria d'entrar com a convidat i què implica

Recorda'm també les limitacions dels convidats externs.

Justifica cada decisió en una frase.



	Exemple emplenat:
Vaig a crear un equip de Teams amb aquestes persones: dos formadors
de la meva empresa, una coordinadora interna, i dues persones del
client que són d'una altra organització.

Ajuda'm a decidir la privadesa, qui hauria de ser propietari i qui
membre, i si algú hauria d'entrar com a convidat.



Quan: Abans de crear-lo, sobretot si hi participa gent de fora de l'organització.
Què esperar: Una configuració raonada. La limitació que més sorprèn: un convidat extern no pot ser propietari.


	REVISIÓ
Els equips que ja tens



	10
	Diagnòstic dels teus equips
A Copilot Chat



	Analitza tots els equips de Teams dels quals sóc propietari
i digue'm:

- Quants n'hi ha i quants tenen activitat real
- Quins tenen noms poc clars o duplicats
- Quins tenen un sol propietari
- Quins podrien arxivar-se sense perdre res

Per als que proposis arxivar, digue'm què contenen
perquè pugui decidir jo.

Sigues concret amb les xifres.



	Per què el propietari únic importa:
Un equip amb un sol propietari que marxa de l'empresa o es posa de
baixa és un equip que ningú pot administrar: no s'hi pot afegir
gent, ni canviar la configuració, ni arxivar-lo.

Recuperar-lo requereix intervenció d'administració. És dels
problemes més freqüents i més fàcils d'evitar.



Quan: Un cop al trimestre, o quan la llista d'equips ja no et cap a la pantalla.
Què esperar: Un inventari amb diagnòstic. El punt del propietari únic és el que més problemes futurs evita.

Què NO pot fer Copilot amb les plantilles
	No pot...
	Però sí...

	Crear un equip
	Recomanar-te la plantilla i donar-te els passos

	Aplicar una plantilla
	Explicar-te què porta cadascuna

	Crear canals ni pestanyes
	Dissenyar-te l'estructura completa

	Esborrar el contingut de mostra
	Dir-te què val la pena conservar i què no

	Canviar el nom ni l'adreça
	Proposar-te noms i dir-te quina URL generarien

	Afegir membres ni canviar rols
	Recomanar-te qui hauria de ser propietari

	Arxivar equips
	Dir-te quins podrien arxivar-se i què perdries



	Per què aquí això no és un problema: Tot aquest bloc va de DECIDIR, no d'executar. Les quatre decisions que costen desfer —plantilla, nom, privadesa i tipus de canal— es prenen abans de tocar cap botó, i és exactament on Copilot ajuda més.



	Les quatre decisions irreversibles: El tipus de plantilla no es pot canviar. L'adreça del lloc de SharePoint, pràcticament tampoc. El tipus d'un canal —estàndard, privat o compartit— es fixa en crear-lo. I convertir una secció flexible en normal no està suportat. La resta té solució.




Tres idees per treure'n profit
	Idea
	Per què funciona

	Pregunta abans de crear, no després
	Quatre de les decisions no es poden desfer

	Demana-li què NO es copia
	Els missatges i els fitxers no viatgen entre equips

	Fes-te un equip model
	Si repeteixes projectes, el prompt 4 t'estalvia hores



	I una comprovació prèvia que Copilot no farà per tu: Abans de crear res, mira si ja existeix. La causa número u del desordre a Microsoft 365 és crear un espai nou per a alguna cosa que ja en tenia un. Comprova-ho a myaccount.microsoft.com > Els meus grups, i pregunta a l'equip.



	Sobre el catàleg de plantilles: El que veuràs a la teva pantalla depèn del tenant i canvia amb el temps. Si Copilot et parla d'una plantilla que no trobes, o en veus alguna que ell no menciona, és normal: Microsoft les actualitza sense avisar.



	Sobre aquest document: Prompts de Copilot per a les plantilles d'equip de Teams. Complementa el monogràfic de plantilles i el de creació d'equips. Aubay Consultoria IT — Barcelona — 2026.

